《夏日观农》
宋代·尤概

行行旷野间，田家功正甫。
老农谓予言，此中情难数。
焦枯虑连谓，阴损虑积雨。
插莳复耕耘，酷日无从拒。
岂不爱四肢，望岁忘其苦。
但愿庆丰年，得给人三鬴。

作者简介：尤槩，字与平，无锡（今属江苏）人。袤次子。孝宗淳熙二年（一一七五）进士。官建康府推官。有《绿云寮诗草》，已佚。事见元尤玘《万柳溪边旧话》。